CELEX: 32014R0486
Language: sl
Date: 2014-05-12 00:00:00
Title: Izvedbena uredba Komisije (EU) št. 486/2014 z dne 12. maja 2014 o preklicu odobritve aktivne snovi fenbutatin oksid v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in spremembi Izvedbene uredbe Komisije (EU) št. 540/2011  Besedilo velja za EGP

13.5.2014   
            
            
               SL
            
            
               Uradni list Evropske unije
            
            
               L 138/70
            
         IZVEDBENA UREDBA KOMISIJE (EU) št. 486/2014
   z dne 12. maja 2014
   o preklicu odobritve aktivne snovi fenbutatin oksid v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in spremembi Izvedbene uredbe Komisije (EU) št. 540/2011
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Direktiva Komisije 2011/30/EU (2) je vključila fenbutatin oksid kot aktivno snov v Prilogo I k Direktivi Sveta 91/414/EGS (3) pod pogojem, da zadevne države članice zagotovijo, da vložnik, na čigar zahtevo je bil fenbutatin oksid vključen, zagotovi dodatne potrditvene informacije o genotoksikološkem potencialu, ekotoksikološki ustreznosti nečistoče SD 31723 in spektrom, stabilnosti pri skladiščenju in analitskih metodah v formulaciji do 31. maja 2013.
            
         
               (2)
            
            
               Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).
            
         
               (3)
            
            
               Vložnik, na čigar zahtevo je bil fenbutatin oksid odobren, do 31. maja 2013 ni predložil nobenih potrditvenih informacij. Z dopisom z dne 27. junija 2013 je obvestil Komisijo, da ne namerava predložiti takih informacij.
            
         
               (4)
            
            
               Zato je primerno preklicati odobritev fenbutatin oksida.
            
         
               (5)
            
            
               Direktivo 2011/30/EU bi bilo zato treba razveljaviti.
            
         
               (6)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (7)
            
            
               Državam članicam bi bilo treba zagotoviti čas za preklic registracij fitofarmacevtskih sredstev, ki vsebujejo fenbutatin oksid.
            
         
               (8)
            
            
               Za fitofarmacevtska sredstva, ki vsebujejo fenbutatin oksid in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi to obdobje moralo trajati največ 18 mesecev po začetku veljavnosti te uredbe.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Preklic odobritve
   Odobritev aktivne snovi fenbutatin oksid se prekliče.
   Člen 2
   Razveljavitev Direktive 2011/30/EU
   Direktiva 2011/30/EU se razveljavi.
   Člen 3
   Sprememba Izvedbene uredbe (EU) št. 540/2011
   V delu B Priloge k Izvedbeni uredbi (EU) št. 540/2011 se vrstica 331 za fenbutatin oksid črta.
   Člen 4
   Prehodni ukrepi
   Države članice prekličejo registracije fitofarmacevtskih sredstev, ki vsebujejo fenbutatin oksid kot aktivno snov, do 2. decembra 2014.
   Člen 5
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 2. decembra 2015.
   Člen 6
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. maja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2011/30/EU z dne 7. marca 2011 o spremembi Direktive Sveta 91/414/EGS zaradi vključitve fenbutatin oksida kot aktivne snovi in o spremembi Odločbe Komisije 2008/934/ES (UL L 61, 8.3.2011, str. 14).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).